CELEX: 22007D0125
Language: sk
Date: 2007-09-28 00:00:00
Title: Rozhodnutie Spoločného výboru EHP č. 125/2007 z  28. septembra 2007 , ktorým sa mení a dopĺňa príloha XX (Životné prostredie) k Dohode o EHP

21.2.2008   
            
            
               SK
            
            
               Úradný vestník Európskej únie
            
            
               L 47/53
            
         
      ROZHODNUTIE SPOLOČNÉHO VÝBORU EHP
   
   č. 125/2007
   z 28. septembra 2007,
   ktorým sa mení a dopĺňa príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XX k dohode bola zmenená a doplnená rozhodnutím Spoločného výboru EHP č. 92/2007 zo 6. júla 2007 (1).
            
         
               (2)
            
            
               Smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva (2), sa má začleniť do dohody.
            
         
               (3)
            
            
               Smernica 2000/60/ES zrušuje s účinnosťou od 22. decembra 2007 smernicu 75/440/EHS (3) v znení zmien a doplnení a smernicu 79/869/EHS (4) v znení zmien a doplnení, začlenené do dohody, a preto je potrebné ich v rámci dohody zrušiť s účinnosťou od 22. decembra 2007.
            
         
               (4)
            
            
               Smernica 2000/60/ES zrušuje s účinnosťou od 22. decembra 2013 smernicu 80/68/EHS (5) v znení zmien a doplnení, začlenenú do dohody, a preto je potrebné ju zrušiť aj v rámci dohody s účinnosťou od 22. decembra 2013.
            
         
               (5)
            
            
               Smernica 2000/60/ES sa vykladá s osobitným zreteľom na skutočnosť, že článok 73 dohody definuje ciele činnosti zmluvných strán v oblasti životného prostredia, pričom ďalšie politiky, ktorými sa zaoberá Zmluva o ES, nepatria do pôsobnosti dohody.
            
         
               (6)
            
            
               Smernica 2000/60/ES, v ktorej je obsiahnutý vývoj činností Spoločenstva v oblasti vodného hospodárstva, sa vzťahuje na akty, ktoré sú začlenené do dohody, a rovnako na akty, ktoré nie sú začlenené do dohody.
            
         
               (7)
            
            
               Pozornosť sa má venovať spoločnému vyhláseniu pripojenému k tomuto rozhodnutiu,
            
         ROZHODOL TAKTO:
   Článok 1
   Príloha XX k dohode sa mení a dopĺňa takto:
   
               1.
            
            
               Za bod 13c (rozhodnutie Komisie 92/446/EHS) sa vkladá tento bod:
               
                           „13ca.
                        
                        
                           
                              32000 L 0060: smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva (Ú. v. ES L 327, 22.12.2000, s. 1).
                           Ustanovenia smernice sa na účely tejto dohody vykladajú s týmito úpravami:
                           
                                       a)
                                    
                                    
                                       Bez toho, aby bol dotknutý budúci vývoj určený Spoločným výborom EHP, treba uviesť, že do Dohody o EHP nie sú začlenené tieto akty Spoločenstva:
                                       
                                                   i)
                                                
                                                
                                                   smernica Rady 76/160/EHS z 8. decembra 1975 o kvalite vody určenej na kúpanie (smernica o vode na kúpanie);
                                                
                                             
                                                   ii)
                                                
                                                
                                                   smernica Rady 79/409/EHS z 2. apríla 1979 o ochrane voľne žijúceho vtáctva (smernica o vtákoch);
                                                
                                             
                                                   iii)
                                                
                                                
                                                   smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (smernica o biotopoch);
                                                
                                             
                                                   iv)
                                                
                                                
                                                   smernica Rady 79/923/EHS z 30. októbra 1979 o kvalite vôd mäkkýšov;
                                                
                                             
                                                   v)
                                                
                                                
                                                   smernica Rady 78/659/EHS z 18. júla 1978 o kvalite sladkých povrchových vôd vyžadujúcich ochranu alebo zlepšenie kvality na účely podpory života rýb a
                                                
                                             
                                                   vi)
                                                
                                                
                                                   rozhodnutie Rady 77/795/EHS z 12. decembra 1977, ktorým sa ustanovuje spoločný postup pre výmenu informácií o kvalite sladkých povrchových vôd v Spoločenstve.
                                                
                                             
                                 
                                       b)
                                    
                                    
                                       Rozumie sa, že lehoty uvedené v článku 4 ods. 1 písm. a) bodoch ii) a iii), článku 4 ods. 1 písm. b) bode ii), článku 4 ods. 1 písm. c), článku 5 ods. 1 a 2, v článku 6 ods. 1, článku 8 ods. 2, článku 10 ods. 2, článku 11 ods. 7 a 8, článku 13 ods. 6 a 7, rovnako ako v článku 17 ods. 4 smernice, ktoré plynú od dátumu nadobudnutia účinnosti smernice, plynú od dátumu nadobudnutia účinnosti rozhodnutia Spoločného výboru EHP č. 125/2007 z 28. septembra 2007, ktorým sa táto smernica začleňuje do dohody.
                                       V súlade s odsekom 11 protokolu 1 o horizontálnych úpravách každý odkaz na dátum uvedený v článku 24 sa vykladá tak, že je odkazom na dátum nadobudnutia účinnosti rozhodnutia Spoločného výboru EHP č. 125/2007 z 28. septembra 2007, ktorým sa táto smernica začleňuje do dohody.“
                                    
                                 
                     
         
               2.
            
            
               Znenie bodu 3 (smernica Rady 75/440/EHS) a bodu 5 (smernica Rady 79/869/EHS) sa vypúšťa s účinnosťou od 22. decembra 2007.
            
         
               3.
            
            
               Znenie bodu 6 (smernica Rady 80/68/EHS) sa vypúšťa s účinnosťou od 22. decembra 2013.
            
         Článok 2
   Znenie smernice 2000/60/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 29. septembra 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 28. septembra 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 328, 13.12.2007, s. 42.
   
      (2)  Ú. v. ES L 327, 22.12.2000, s. 1.
   
      (3)  Ú. v. ES L 194, 25.7.1975, s. 26.
   
      (4)  Ú. v. ES L 271, 29.10.1979, s. 44.
   
      (5)  Ú. v. ES L 20, 26.1.1980, s. 43.
   
      (6)  Ústavné požiadavky boli oznámené.
   
      SPOLOČNÉ VYHLÁSENIE K ROZHODNUTIU č. 125/2007, KTORÝM SA SMERNICA EURÓPSKEHO PARLAMENTU A RADY 2000/60/ES ZAČLEŇUJE DO DOHODY
      „Zmluvné strany uznávajú rozmanitosť antropogénnych vplyvov a účinkov na vody v rámci Európy. V dôsledku toho sa opatrenia a snahy podniknuté v záujme dosiahnutia environmentálnych cieľov stanovených v smernici môžu v jednotlivých regiónoch odlišovať. Tieto rozmanitosti sa berú do úvahy v rámcovej smernici o vode. Orgánom zodpovedným za vykonávanie tejto smernice to umožňuje voliť si opatrenia a snahy prispôsobené prevažujúcim vplyvom a účinkom a tak dosiahnuť stanovené environmentálne ciele.“